Video A explodat primăvara în sere. Cât costă o zambilă indigo după ce preţurile au crescut cu 20% faţă de 2023
A explodat primăvara în sere! Zambile, lalele, ghiocei, panseluţe şi narcise, toate ne încântă cu mirosurile şi culorile lor. Producătorii spun că afacerea este... înfloritoare în această perioadă, mai ales că testează soiuri noi: de exemplu zambila indigo, ce poartă numele de Midnight Sky.
- "Ce a putut să îi facă". Violat de colegi în baia școlii. Unul din agresori, care are doar 11 ani, i-a spus că îl omoară în bătaie dacă află cineva
Un adevărat festival al culorilor şi miresmelor. Albe, galbene, roz, albastre sau mov, floriles parfurmate sunt îngrijite cu mare atenţie. Această seră plină de flori este o afacere de familie, veche de zeci de ani. La început, de aici plecau în pieţe aproximativ 30 de mii de fire pe an, acum însă doar pentru începul primăverii au fost pregătite peste 24 de mii de flori. "Oferta variază. Avem zambile, narcise, lalele şi aici se diferenţiază pe fiecare soi, avem 4-5 soiuri de zambile, de narcise. Venim iar cu panseluţă, primulă, plantele primăverii", a declarat Marian Diaconu, producător.
Regina primăverii rămâne zambila
Regina primăverii rămâne zambila: albă, roz, mov sau albastră. Anul acesta, producător a testat un soi nou. O zambilă de culoare indigo, ce poartă numele de Midnight Sky. Florile primăverii aduc bucurie fie că se vând la fir, în ghiveci sau chiar sub formă de aranjament. Zambila indigo este cea mai scumpă, respectiv 14 lei bucată sau 12 lei pentru vânzările engros.
Restul zambilelor se vând cu 10 lei ghiveciul, în timp ce narcisele costă 12 lei, iar panseluţele 10 lei. Anul acesta, preţurile au crescut cu aproximativ 20% faţă de anul trecut, din cauza cheltuielilor cu încălzirea serelor.